ત્રીજા ભાગમાં શુંભ-નિશુંભ નામના બે દૈત્ય દેવો સાથે યુદ્ધ કરી સ્વર્ગ, ઇન્દ્રલોક પડાવી લે છે. બધા દેવ હિમાલય પર ભગવતીને પ્રાર્થના કરે છે. મા ભગવતી પ્રગટે છે. તેમના શરીરમાંથી શિવા અને શક્તિ પ્રગટે છે. તે અંબિકા તથા કૌશિકી કહેવાયાં. તેમને ચંડ મુંડ તથા શુંભ-નિશુંભના સૈનિકોએ જોયાં. તેઓ તેમના રાજા શુભ, નિશુંભને દેવીના અદ્ભુત સ્વરૂપ વિશે જણાવે છે. બંને અસુર દેવી પાસે પોતાના દૂત મોકલે છે. તે નિષ્ફળ જતાં શુંભ તથા નિશુંભ તેમના સેનાપતિને દેવી પાસે મોકલે છે. દેવી સાથે બધાનું યુદ્ધ થાય છે. દેવી પહેલાં રક્તબીજનો વધ કરે છે. પછી તેઓ શુંભ તથા નિશુંભને મારે છે. આમ, અસુરોના નાશની કથા ત્રીજા ભાગમાં વર્ણવાઇ છે.